EKONOMIKAS MINISTRIJAS

**Nacionālās metroloģijas padomes** **sēdes**

 **Protokols**

Rīgā, 2020.gada 20.februārī

**Sēdi vada:**

Z. Liepiņa - Ekonomikas ministrijas Valsts sekretāra vietniece.

**Sēdē piedalās:**

1. Valdis Lipskis – Ekonomikas ministrijas Iekšējā tirgus departamenta Atbilstības novērtēšanas nodaļas vadītājs;
2. Mārtiņš Ozoliņš - Valsts aģentūra “Latvijas Nacionālais akreditācijas birojs” direktora vietnieks;
3. Ingars Pilmanis - Nacionālās standartizācijas institūcijas valdes loceklis;
4. Nilss Sproģis - Patērētāju tiesību aizsardzības centra Bīstamo iekārtu un metroloģiskās

uzraudzības daļas vadītājs;

1. Linda Rinkule - Patērētāju tiesību aizsardzības centra Preču un pakalpojumu uzraudzības departamenta direktore;
2. Arturs Vīksna – Latvijas Universitātes Analītiskās ķīmijas katedras vadītājs;
3. Dace Ugare - Zemkopības ministrijas Veterinārā un pārtikas departamenta direktora vietniece;
4. Iveta Uka - Iekšlietu ministrijas pārstāve, Ugunsdrošības un civilās aizsardzības

koledžas Ugunsdrošības un civilās aizsardzības katedras vadītāja;

1. Māra Vīksne - Labklājības ministrijas Darba attiecību un darba aizsardzības politikas departamenta vecākā eksperte;
2. Oļegs Borozdins - Finanšu ministrijas pārstāvis, VID Muitas pārvaldes Muitas atļauju kontroles daļas Pirmās atļauju uzraudzības nodaļas vecākais muitas eksperts;
3. Ludmila Māriņa – Nacionālās metroloģijas institūcijas vadītāja;
4. Jānis Lungevičs – Rīgas Tehniskās Universitātes Mašīnbūves tehnoloģiju institūta Metroloģijas laboratorijas vadītājs.

**Sēdē kā klausītāji piedalās:**

1. Inga Apsīte - Ekonomikas ministrijas Iekšējā tirgus departamenta direktore;
2. Normunds Freibergs – Ekonomikas ministrijas Iekšējā tirgus departamenta Atbilstības novērtēšanas nodaļas vadītāja vietnieks;
3. Anda Stiebre - Ekonomikas ministrijas Iekšējā tirgus departamenta Atbilstības novērtēšanas nodaļas vecākā referente;
4. Iveta Blaua - SIA “Latvijas Nacionālais metroloģijas centrs” valdes locekle;
5. Gundega Bērziņa – Beitika – Valsts aģentūras “Latvijas Nacionālais akreditācijas birojs” direktore;

6. Vilnis Rantiņš - Mašīnbūves un metālapstrādes rūpniecības asociācijas (MASOC) padomes priekšsēdētājs.

**Sēdi protokolē:**

I.Matēviča - Ekonomikas ministrijas Iekšējā tirgus departamenta Atbilstības novērtēšanas nodaļas vecākā referente.

**Darba kārtība:**

1. Nacionālās metroloģijas padomes sēdes atklāšana:

* Iepazīstināšana ar jauno Nacionālās metroloģijas institūcijas vadību;
* 2020.gada 7.februārī stājās spēkā Ministru kabineta noteikumi Nr.17 “Nacionālās metroloģijas institūcijas maksas pakalpojumu cenrādis”;

2. Nacionālās metroloģijas institūcijas darbības rezultāti 2019.gadā un plānotās aktivitātes 2020.gadā;

3. Nacionālo mērvienību etalonu izvērtējums;

4. Citi jautājumi:

* Grozījumi Ministru kabineta noteikumos Nr.1186 “Mērvienību noteikumi”;
* Standartizācijas tehniskā komiteja metroloģijas jomā.

**Z.Liepiņa** atklāj padomes sēdi un iepazīstina ar darba kārtību.

**1.§**

**Nacionālās metroloģijas padomes sēdes atklāšana**

**Z.Liepiņa** iepazīstina sēdes dalībniekus ar SIA “Latvijas nacionālais metroloģijas centrs” Metroloģijas biroja (LatMB) jauno vadītāju Ludmilu Māriņu.

**Z.Liepiņa** informē, ka 2020.gada 7.februārī stājās spēkā Ministru kabineta noteikumi Nr.17 “Nacionālās metroloģijas institūcijas maksas pakalpojumu cenrādis”.

**L.Māriņa** iepazīstina par sevi citus sēdes dalībniekus. Ludmila Māriņa iepriekš strādājusi par Valsts aģentūras “Latvijas Nacionālais akreditācijas biroja” vadošo vērtētāju, AS “Olainfarm” kvalitātes departamentā kā iekšējais, ārējais auditors, SIA “Latvijas Nacionālais metroloģijas centrs” kvalitātes vadītāja.

**2.§**

**Nacionālās metroloģijas institūcijas darbības rezultāti 2019.gadā un plānotās aktivitātes 2020.gadā**

**L.Māriņa** sniedz īsu ieskatu par LatMB darbības rezultātiem 2019.gadā un par plānotajām aktivitātēm 2020.gadā.

2019.gadā četriem Nacionālo mērvienību etaloniem (LNE1 (Garuma mēra komplekts), LNE 3 (Svītru etalonmēri), LNE 7 (Etalonmasas kilograms ar atsvaru komplektu), LNE 9 (Līdzsprieguma etalonsistēma) tika veikta ārējā kalibrēšana citu valstu Nacionālās metroloģijas institūcijās. 33 mērīšanas līdzekļiem veikta nacionālā tipa apstiprināšana vai pagarināšana. Vislielākais pieprasījums bijis strāvmaiņiem, mērmaiņiem. Pārskatīta un aktualizēta mērīšanas līdzekļu nacionālā tipa apstiprināšanas/pagarināšanas procedūra, kā arī mērīšanas līdzekļu nacionālā tipa apstiprinājuma sertifikāta un tā pielikuma saturs. Nacionālā tipa apstiprinājuma sertifikāta un tā pielikuma saturs izstrādāts, ņemot vērā plānoto reglamentētās metroloģijas digitalizāciju Lietu pārvaldības sistēmas ietvaros. 103 mērīšanas līdzekļiem izsniegti 24 kalibrēšanas sertifikāti ar CIPM MRA zīmi.

2019.gada beigās LatMB uzsāka sadarbību ar Ziemeļvalstu un Baltijas reģiona Eiropas metroloģisko tīklu. Kā arī notika tikšanās ar Igaunijas un Somijas Nacionālās metroloģijas institūcijas pārstāvjiem, lai iesniegtu projektu EMPIR Work Programme aktivitātē “Small Collaborative Projects”. Papildus LatMB piedalījies EURAMET Kvalitātes vadības tehniskās komitejas, EURAMET Ģenerālās asamblejas, BIPM (Nacionālo metroloģijas institūciju vadītāju) sanāksmēs.

LatMB pilnveidojis materiāli tehnisko nodrošinājumu LNE 11 (Cēzija frekvences etalons) darbības atjaunināšanai. LatMB uzsācis sarunas par savstarpējo sadarbību metroloģijas jomā ar NVO un augstākās izglītības iestādēm (RTU, LU un LAĶIFA), kā arī izstrādāta un ieviesta kvalitātes pārvaldības sistēma atbilstoši standarta ISO/IEC 17025:2017 prasībām.

2020.gadā plānota 2 Nacionālo mērvienību etalona (LNE 7 Etalonmasas kilograms ar atsvaru komplektu, LNE 1 (Garuma mēru komplekts)) kalibrēšana citu valstu Nacionālās metroloģijas institūcijās. Kā arī plānota Cēzija frekvences etalona LNE 11 testēšana, datu salīdzināšana ar Polijas Astronomisko observatoriju un laika skalas UTC(LV) nenoteiktības novērtēšana. Līdz 2020. gada beigām plānota pieslēgšanās BIPM Circular T.

LatMB informēja, ka 2020.gadā plānota dalība Ziemeļvalstu un Baltijas reģiona Eiropas metroloģiskā tīkla aktivitātēs, starptautisko metroloģijas organizāciju (EURAMET, WELMEC, OIML un BIPM) sanāksmēs un semināros. Plānots arī noslēgt sadarbību ar RTU, LU Astronomijas institūtu, LAĶIFA un citām nevalstiskajām organizācijām, augstskolām, zinātniskajiem institūtiem, koledžām.

**Z.Liepiņa** lūdz klātesošos izteikt savus viedokļus un komentārus.

**V. Rantiņš** jautā, cik ir liels finansējums LatMB, cik nopelna pats LatMB un cik no valsts budžeta?

**Z.Liepiņa** paskaidro, kakatru gaduLatMB saņem 150000 tūkst. valsts dotācijas, ar kuru summu janodrošina visas LatMB aktivitātes un saistības.

**L.Māriņa** paskaidro, ka LatMB ieņēmuma daļa veidojas tikai no mērīšanas līdzekļa nacionālā tipa apstiprināšanas vai pagarināšanas.

**Z.Liepiņa** 2020.gadā bija iezīmētas trīs prioritātes: mašīnbūve, ķīmiskā nozare un farmācija. Vai Jūs esat par šīm prioritātēm, kādas ir Jūsu domas kā ekspertiem?

**A.Vīksna** informēja, ka 2019.gada vasarā notika metroloģijas nometne par nenoteiktībām, kurā piedalījās arī Tartu Universitātes studenti, doktoranti un laboratorijas personāls.

**M.Ozoliņš** jautā vai ir kāda programma uz 5-10 gadiem starplaboratoriju salīdzināšanas ietvaros, kur būtu redzams, kuriem etaloniem kuros gados ir jāpiedalās salīdzināšanas programmās un kāds finansējums tam nepieciešams?

**L.Māriņa** paskaidroja, ka viens no LatMB uzdevumiem ir pašiem piedalīties starplaboratoriju salīdzināšanas programmās, kā arī organizēt tās. L.Māriņa informēja, ka uz 2020.gada beigām nepieciešams apzināt akreditētās laboratorijas un, noskaidrot, vai laboratorijas vēlētos iesaistīties starplaboratoriju salīdzināšanas programmās. Pašlaik nacionālā metroloģijas institūcija nav akreditēta, līdz ar to, diez vai tas interesētu Lietuvu un Igauniju. Latvijā pavisam ir 17 akreditētas kalibrēšanas laboratorijas, kurām iespējams nebūs interese par institūciju, kura nav akreditējusies, tāpēc nākotnē nepieciešams ieviest kvalitātes sistēmu.

**M.Ozoliņš** informē, ka iepriekš LatMB ir organizējis starplaboratoriju salīdzināšanas programmu masas kalibrēšanas jomā, šī programma jau ir izstrādāta, etaloni pieejami un tas neprasa daudz resursus šo programmu atkal piedāvāt kalibrēšanas laboratorijām.

**Nolemts**:

1. Pieņemt zināšanai LatMB vadītājas L.Māriņas sniegto ziņojumu par LatMB darbības rezultātiem 2019.gadā un plānotajām aktivitātēm 2020.gadā.
2. LatMB sagatavot plānu, kas būtu vajadzīgs, lai izstrādātu starplaboratoriju salīdzināšanas programmu, cik daudz būtu nepieciešami līdzekļi un cik liels pieprasījums tautsaimniecībā.

**3.§**

 **Nacionālo mērvienību etalonu izvērtējums**

**L.Māriņa** īsipaskaidroja, ka ir veiktsNacionālo mērvienību etalonu izvērtējums. Sēdes laikā aicina sēdes dalībniekus izteikt savus viedokļus un vienoties par etaloniem, kuri būtu saglabājami nacionālo mērvienību etalonu sarakstā un kuri nebūtu saglabājami. Ņemot vērā etalonu izvērtējumu, tika sniegts īss raksturojums par katru etalonu. Izstāstot par katru etalonu, secināms, ka nepieciešams vēl izrunāt ar nozari, vai šie etaloni būtu vajadzīgi nozarei vai nē.

**V. Rantiņš** informēja, ka 2020.gada 27.februārī ir plānota Mašīnbūves un metālapstrādes rūpniecības asociācijas (MASOC) biedru sanāksme, kurā tiek plānots izrunāt jautājumu attiecībā uz etaloniem.

**M.Ozoliņš** izteica viedokli, ka pamatojoties uz saņemto minimālo informāciju (nav esošā pieprasījuma dati par etalonu kalibrēšanu un uzturēšanu un nav norādīti nepieciešamie investīciju apjomi) ir grūti sniegt rekomendācijas par kāda etalona saglabāšanu vai likvidēšanu.

**Z.Liepiņa** informēja, tā kāsēdes dalībnieki nevar vienoties par etaloniem, tāpēc aicina visus sēdes dalībniekus iesniegt savu viedokli par etaloniem un to nozīmīgumu tautsaimniecībā.

**V.Rantiņš** informēja, ka 2020.gada 4.martā plānota Rūpniecības padome, kurā LatMB varētu

sniegt prezentāciju par etaloniem.

**Nolemts:**

1. Iesniegt visiem sēdes dalībniekiem savu viedokli par etalonu nozīmīgumu tautsaimniecībā līdz **2020.gada 5.martam**, sūtot uz e-pastu: inese.matevica@em.gov.lv.

**4.§**

**Citi jautājumi**

**I.Apsīte** informēja,ka tiek veiktigrozījumi Ministru kabineta noteikumos Nr.1186 “Mērvienību noteikumi”.

**I.Apsīte** informēja, ka tiek plānots veidot Standartizācijas tehnisko komiteju metroloģijas jomā, lai varētu diskutēt par piemērojamo standartu sarakstu metroloģijas jomā un to piemērošanu. Latvijas Standarts aicinās akreditētās inspicēšanas institūcijas un Metroloģijas padomes locekļus piedalīties šajā Standartizācijas tehniskā komitejā.

**Sēde tiek slēgta.**

Sēdes vadītāja Z.Liepiņa

Protokolēja I.Matēviča